Mandag nat spærres der for al trafik på Aggersundbroen, og der vil ikke være mulighed for passage.

Aggersundbroen, der forbinder Jammerbugt og Vesthimmerland Kommune, vil fra mandag den 15. august til torsdag den 8. september være spærret for passage i tidsrummet 00:05 til 05:00. Spærringen skyldes, at broens sammenstød med store skibe skal sikres, ved at udlægge omkring 12.000 m³ sten omkring bropillerne. Stensikringen skal forhindre fremtidig erosion af fjordbunden omkring bropillerne. Når stenene imellem de to broklapper skal udlægges, er broklapperne nødt til at stå åbne, så der er plads til det skib, der skal udføre arbejdet. Sikringen af broen skal foregå om natten for at genere så få trafikanter som muligt. Vejdirektoratet beklager på forhånd de gener, arbejdet kan have. På www.vejdirektoratet.dk/skibsstoed kan man også tilmelde sig en SMS, der giver direkte besked om ændringer.